**Kyle Andrew Walker** (s. 28. toukokuuta 1990) on englantilainen jalkapalloilija, joka edustaa Englannin Valioliigassa pelaavaa Manchester Cityä. Hän kuuluu myös Englannin maajoukkueeseen.

Seurajoukkueura
---------------

Walker siirtyi Sheffield Unitediin seitsemänvuotiaana. Hän pelasi seuran junioreissa 11 vuotta vuoteen 2008. Marraskuussa 2008 Walker siirtyi Englannin ykkösliigassa pelaavaan Northampton Towniin lainasopimuksella ja tämä oli hänen ensimmäisen kokemuksensa ammattilaistasolla. Hän laajensi lainasopimustaan tammikuuhun asti ja pelasi seurassa 9 ottelua. Hän palasi Sheffieldiin tammikuussa 2009. Hän sai seurassa paikan pudotuspeleissä ja pelasi karsintasarjan finaaleissa Wembley Stadiumilla ollen nuorin Sheffield Unitedin paidassa Wembleyllä pelannut pelaaja.

Heinäkuussa 2009 Walker siirtyi Tottenham Hotspuriin 9 miljoonan punnan siirtosopimuksella ja hänet lainattiin takaisin Sheffieldiin kaudeksi 2009–2010 osana sopimusta. Hänet kutsuttiin takaisin Spursiin helmikuussa 2010 juuri ennen tammikuun 2010 siirtoikkunan sulkeutumista korvaamaan Sunderlandiin lainattua Alan Huttonia. Walker debytoi Tottenhamissa maaliskuussa 2010 Portsmouthia vastaan.

Syyskuussa 2010 Walker teki kuukauden lainasopimuksen Queens Park Rangersin kanssa. Hänestä tuli fanien suosikki ja hän jatkoi lainaansa tammikuuhun 2011 asti. Queens Park Rangersin jätettyään Walker siirtyi loppukauden 2010–2011 kattavalla lainasopimuksella Aston Villaan. Hän teki ensimmäisen maalinsa seuralleen FA Cupin kolmannella kierroksella vanhaa seuraansa Sheffield Unitedia vastaan tammikuussa 2011. Hän palasi Tottenhamiin kauden päätteeksi tehtyään 15 liigaottelussa yhden maalin.

Walker nousi Tottenhamin vakiokokoonpanoon kaudella 2011–2012 pelaten yhtä vaille kaikissa valioliigaotteluissa. Hän debytoi samalla kaudella myös Eurooppa-liigassa. Mestarien liigassa hän pelasi ensimmäisen kerran kaudella 2016–2017. Hän pelasi Tottenhamissa kaikkiaan 183 valioliigaottelua. joissa teki neljä maalia. Hänet valittiin Valioliigan kauden tähdistöjoukkueeseen kausilla 2011–2012 ja 2016–2017.

Heinäkuussa 2017 Walker siirtyi Manchester Cityyn. Tulokaskaudellaan hän voitti Valiollgan ja Liigacupin mestaruudet sekä valittiin kolmannen kerran kauden tähdistöjoukkueeseen. Seuraavalla kaudella City voitti Valioliigan, FA-cupin ja Liigacupin mestaruudet sekä Community Shieldin ja Walker kuului joukkueen vakiopelaajiin kaikissa kilpailuissa. Kaudella 2019–2020 hän voitti Cityssä Liigacupin ja Community Shieldin. Hän oli mittausten mukaan kyseisen kauden suurimman huippunopeuden saavuttanut Valioliigapelaaja. Kaudella 2020–2021 hän voitti Valioliigan ja Liigacupin mestaruudet sekä pelasi tappiollisessa Mestarien liigan loppuottelussa. Hän voitti Valioliigan mestaruuden myös kaudella 2021–2022. Seuraavalla kaudella hän oli voittamassa Citylle Mestarien liigaa, Valioliigaa ja FA Cupia. Hänet valittiin Mestarien liigan kauden joukkueeseen. Hän on pelannut Cityssä kuuden kauden aikana 165 valioliigaottelua ja tehnyt kolme maalia. Mestarien liigan 46 ottelussa hän on viimeistellyt yhden maalin.

Maajoukkueura
-------------

Walker on edustanut Englannin nuorisomaajoukkueita. Hän edusti Englannin alle 21-vuotiaiden joukkuetta vuoden 2011 alle 21-vuotiaiden EM-kilpailuissa. Hän pelasi heikosti menestyneen Englannin paidassa kaikki ottelut, ja tuli valituksi kisojen tähdistökentälliseen.

Walker kutsuttiin Englannin A-maajoukkueeseen ensimmäistä kertaa helmikuussa 2011. Ensimmäisen maaottelunsa hän pelasi ystävyysottelussa Espanjaa vastaan saman vuoden marraskuussa. Ensimmäisen arvokilpailujen karsintaottelunsa hän pelasi MM-karsintaottelussa San Marinoa vastaan lokakuussa 2012. Hän oli loukkaantunut vuoden 2014 MM-kisojen aikaan. Ensimmäisen arvokilpailujen lopputurnauspelinsä hän pelasi Venäjää vastaan EM-kilpailuissa 2016. Hän pelasi kisoissa kaikkiaan kolme ottelua. Hän pelasi viisi ottelua MM-kilpailuissa 2018, joissa Englanti sijoittui neljänneksi. Kesän 2021 EM-kilpailuissa hän pelasi Englannin hopeajoukkueessa täydet minuutit lukuun ottamatta alkulohkon toista ottelua, jossa hän ei ollut mukana kokoonpanossa, sekä loppuottelua, jossa hänet vaihdettiin kentältä jatkoajan viime hetkillä. Walker valittiin vuoden 2022 MM-kilpailuihin vaikka hän oli ennen MM-turnausta ollut loukkaantumisen vuoksi toista kuukautta pelaamatta. MM-turnauksessa hän pelasi avauskokoonpanossa 57 minuuttia Englannin viimeisessä alkulohko-ottelussa sekä täydet minuutit voitollisessa neljännesvälieräottelussa ja tappiollisessa puolivälieräottelussa.

Yksityiselämä
-------------

Walker kasvoi Sharrowissa ja kävi High Storrsin koulussa vuoteen 2006. Walkerilla on kolme lasta tyttöystävänsä Annie Killnerin kanssa, jota hän petti saamalla lapsen myös näyttelijä Lauryn Goodmanin kanssa vuonna 2020. Walker kuitenkin palasi Killnerin luo ja kosi tätä. Walker sai negatiivista huomiota myös rikkoessaan kotikaranteenimääräyksiä vuoden 2020 koronaviruspandemian aikana järjestämällä ystävänsä kanssa "seksijuhlat" kahden prostituoidun kanssa. Maaliskuussa 2023 nettiin levisi video, jossa Walker paljasteli baarissa sukuelintään ja kosketteli vierasta naista.

Lähteet
-------

1. ↑  Premier League clubs submit squad lists  1.9.2010. Premier League.  Arkistoitu 4.9.2010. Viitattu 14.6.2011. (englanniksi)
2. ↑  Walker on the move  13.11.2008. Sheffield United. Viitattu 13.6.2011. (englanniksi)
3. ↑  Kyle extends loan  22.12.2008. Sheffield United. Viitattu 13.6.2011. (englanniksi)
4. ↑  Kyle, the younger, steals record  3.6.2009. Sheffield United. Viitattu 13.6.2011. (englanniksi)
5. ↑  Spurs capture Naughton and Walker  22.7.2009. BBC Sport. Viitattu 13.6.2011. (englanniksi)
6. ↑  Tottenham Hotspur recall Sheffield United's Walker  2.1.2010. Yorkshire Post. Viitattu 13.6.2011. (englanniksi)
7. ↑  Ridley, Ian: Tottenham 2 Portsmouth 0: Peter Crouch and Niko Kranjcar pile on the pain for Pompey  28.3.2010. Daily Mail. Viitattu 13.6.2011. (englanniksi)
8. ↑  Spurs defender Walker joins QPR  13.9.2010. BBC Sport. Viitattu 13.6.2011. (englanniksi)
9. ↑  QPR extend loan of Spurs' Walker  14.10.2010. BBC Sport. Viitattu 13.6.2011. (englanniksi)
10. ↑  Villa sign Spurs defender on loan  6.1.2011. BBC Sport. Viitattu 13.6.2011. (englanniksi)
11. ↑  A Houl lot of relief at Bramall Lane  9.1.2011. People. Viitattu 13.6.2011. (englanniksi)
12. 1 2 3 4 5 6 7 8 9 10  Kyle Walker Transfermarkt-sivustolla (englanniksi)
13. ↑  Arsenal striker Robin van Persie named PFA Player of the Year *bbc.com*.  22.4.2018. Viitattu 3.6.2018. (englanniksi)
14. ↑  Chelsea and Tottenham dominate PFA Premier League team of the year *theguardian.com*.  20.4.2017. Viitattu 3.6.2018. (englanniksi)
15. ↑  Manchester City dominate PFA Premier League team of the year *theguardian.com*.  18.4.2018. Viitattu 3.6.2018. (englanniksi)
16. ↑  Valioliigan nopeimmat pelaajat listattu – Adama Traoré jäi kakkoseksi! *urheiluvedot.com*.  28.7.2020. Viitattu 29.7.2020.
17. ↑  2022/23 UEFA Champions League Team of the Season *uefa.com*.  11.6.2023. Viitattu 13.6.2023. (englanniksi)
18. ↑  Walker returns to Aston Villa  27.3.2011. Goal.com. Viitattu 14.6.2011. (englanniksi)
19. ↑  
Fabio Capello calls up Kyle Walker for England friendly  5.2.2011. BBC Sport. Viitattu 14.6.2011. (englanniksi)
20. ↑  Law, Matt: Kyle Walker is England's weakest link at the World Cup, says Arsene Wenger *The Telegraph*.  25.6.2018. Viitattu 5.11.2018. (englanniksi)
21. ↑  McNulty, Phil: 2018 Fifa World Cup: Belgium - England 2–0  14.7.2018. BBC. Viitattu 5.11.2018. (englanniksi)
22. ↑  Knapton, Ben: England's Kyle Walker declares himself fit for USA clash *Sports Mole*.  23.11.2022. Viitattu 27.12.2022. (englanniksi)
23. ↑  Huippupelaaja petti tyttöystäväänsä ja sai lapsen tosi-tv-tähden kanssa – tuli heti katumapäälle *www.iltalehti.fi*. Viitattu 22.6.2020.
24. ↑  Ohhoh! Manchester City -tähti järjesti "seksijuhlat" kahden prostituoidun kanssa – rikkoi kotikaranteenia omista neuvoistaan huolimatta *valioliiga.com*.  5.4.2020. Viitattu 29.7.2020.
25. ↑  Manchester City -tähteä tutkitaan itsensäpaljastamisesta *valioliiga.com*.  8.3.2023. Viitattu 11.3.2023.

Aiheesta muualla
----------------

* Walker soccerbase.com-sivustolla (englanniksi)

  

Manchester City – Englannin Valioliiga
2 Walker |
3 Dias |
4 Phillips |
5 Stones |
6 Aké |
8 Gündoğan |
9 Haaland |
10 Grealish |
14 Laporte |
16 Rodri |
17 De Bruyne |
18 Ortega |
19 Álvarez |
20 Silva |
21 Gómez |
25 Akanji |
26 Mahrez |
31 Ederson |
32 Perrone |
33 Carson |
47 Foden |
80 Palmer |
82 Lewis |
Manageri Guardiola

Englannin joukkue – Jalkapallon EM-kilpailut 2016
1 Hart |
2 Walker |
3 Rose |
4 Milner |
5 Cahill |
6 Smalling |
7 Sterling |
8 Lallana |
9 Kane |
10 Rooney |
11 Vardy |
12 Clyne |
13 Forster |
14 Henderson |
15 Sturridge |
16 Stones |
17 Dier |
18 Wilshere |
19 Barkley |
20 Alli |
21 Bertrand |
22 Rashford |
23 Heaton |
Valmentaja Hodgson


Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate

Englannin joukkue – Jalkapallon EM-kilpailut 2020
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 J. Henderson |
9 Kane |
10 Sterling |
11 Rashford |
12 Trippier |
13 D. Henderson / Ramsdale |
14 Phillips |
15 Mings |
16 Coady |
17 Sancho |
18 Calvert-Lewin |
19 Mount |
20 Foden |
21 Chilwell |
22 White |
23 Johnstone |
24 James |
25 Saka |
26 Bellingham |
Valmentaja Southgate

Englannin joukkue – Jalkapallon MM-kilpailut 2022
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 Henderson |
9 Kane |
10 Sterling |
11 Rashford |
12 Trippier |
13 Pope |
14 Phillips |
15 Dier |
16 Coady |
17 Saka |
18 Alexander-Arnold |
19 Mount |
20 Foden |
21 White |
22 Bellingham |
23 Ramsdale |
24 Wilson |
25 Maddison |
26 Gallagher |
Valmentaja Southgate